ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

П И Т А Н Е

ОТ ГРУПАТА ОБЩИНСКИ СЪВЕТНИЦИ

„ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

**ОТНОСНО: Наложени санкции за паркиране в ЦГЧ**

**УВАЖАЕМИ ГОСПОДИН МИЛКОВ,**

Благодаря за отговор Ваш изх. № 06-01-230#1/22.10.2024 г.

В него ме информирате: „ Към проект „Реконструкция и рехабилитация на пешеходната среда и изграждане на зони за обществен отдих“, реализиран по ОПРР 2014-2020 има готови проекти по част „Организация на движението“ на ул. „Райко Даскалов“ и ул. „Църковна Независимост“. Следва да се отбележи, че проектите са изпълнени заедно с реконструкциите на улиците.“

От този отговор, както и от заседанието на общКБДП стана ясно, че съществуващите в момента знаци и допълнителни табели въвеждащи режим за привилегировано паркиране, включително на чистачки, огняри и секретарки, работещи в сградата на съдебна палата, са поставени без проект и правно основание. За съжаление на общинските служби явно им трябва неразумно много време, за да премахнат знаците. Независимо от всичко обаче имам наблюдения, че именно тези знаци се използват за репресия над граждани, като им се съставят фишове за неправилно паркиране от ИООРС и/или Общинска полиция. В тази връзка, моля да ми отговорите на следните въпроси:

1. **За първата половина на м. Ноември, колко санкции за нарушаване на т.нар. режим за паркиране с пропуск са наложени на граждани?**
2. **Каква е причината овластените общински служби да продължават репресивните действия спрямо граждани, след като стана ясно, че знаците не съответстват на одобрените проекти и единствено поради бездействието на Община Русе не са премахнати?**
3. **Колко санкции за същият период са наложени на водачи на автомобили от ревниво пазеният от Вас списък с пропуски за нарушение на ЗДвП, за паркиране на няколко реда и затрудняване на движението на останалите граждани, включително ползването на инвалидни места?**

Желая да получа писмен отговор на сесията, която ще се проведе на дата ….. ноември 2024г., или при промяна, на датата, съответстваща сесията.

С уважение:

Галичка Николова

ПК Граждани за общината